ג'יין פרייזר

ג'יין פרייזר (באנגלית: Jane Fraser; נולדה ב-13 ביולי 1967) היא מנהלת בנקאות בריטית-אמריקאית. החל מחודש מרץ 2021 היא המנכ"לית של קבוצת בנק סיטיגרופ, הרביעי בגודלו בארצות הברית.<ref name="cnbc"></ref> היא למדה בגירטון קולג' אוניברסיטת קיימברידג' ובבית הספר לעסקים של הרווארד. היא עבדה בחברת הייעוץ מקינזי ושות' במשך עשר שנים. ב-2004 היא הצטרפה לסיטיגרופ לחטיבת שוק ההון של הבנק.<ref></ref> ב-2019 היא נבחרה לתפקיד נשיאת סיטיגרופ ולמנכ"לית חטיבת הבנקאות הצרכנית שלה.<ref></ref>

בספטמבר 2020 הודיע בנק סיטיגרופ שהוא מחפש מועמד או מועמדת להחלפת מייקל קורבט כמנכ"ל סיטיגרופ בע"מ. בפברואר 2021, נבחרה ג'יין פרייזר והיא הפכה לאישה הראשונה שעמדה בראש בנק גדול בארצות הברית.<ref name="1stWSBanker"></ref> היא נכללה ברשימת "הנשים החזקות ביותר בעסקים" של כתב העת פורצ'ן, בשנים 2014 ו-2015 ונחשבה "האישה מספר 1 " במשך שנתיים רצופות על ידי המגזין American Banker . כמוכן, היא נחשבה לאישה השביעית הכי חזקה בעולם, על ידי עיתון העסקים פורבס לשנת 2022.<ref> </ref> נכון ליוני 2024 היא מכהנת כחברה במועצת הייצוא של נשיא ארצות הברית.<ref></ref><ref>"President's Export Council Members". International Trade Administration. 2024. Retrieved March 8, 2024.</ref>

== בגרות והשכלה ==
ג'יין פרייזר נולדה בסנט אנדרוז , סקוטלנד. היא למדה בג'ירטון קולג', קיימברידג', מ-1985 עד 1988, וסיימה בתואר בוגר בכלכלה.

לאחר סיום הלימודים, מיולי 1988 עד יולי 1990, היא עבדה כאנליסטית של מיזוגים ורכישות בגולדמן זקס, לונדון. מאוגוסט 1990 עד יוני 1992 היא הייתה עמיתה ויועצת ניירות ערך מטעם Asesores Bursátiles, במדריד. בשנת 1992, היא נרשמה לבית הספר לעסקים של הרווארד וסיימה תואר מוסמך MBA במנהל עסקים בשנת 1994.

== חברת מקינזי ושות' ==
בשנת 1994 הצטרפה פרייזר ל-McKinsey & Company. היא הועסקה בשירותים הפיננסיים ובאסטרטגיה גלובלית ובסופו של דבר היא נעשתה שותפה בחברה. בשש השנים הראשונות היא עבדה בניו יורק, ובארבע השנים האחרונות בלונדון. פרייזר עבדה במשרה חלקית בזמן שגידלה את ילדיה הקטנים.

משנת 1999 כתבה מאמרים על הגלובליזציה והייתה מחברת שותפה, עם עוד שלושה עובדים נוספים ממקינזי, בכתיבת הספר "מרוץ העולם: אסטרטגיות לבניית חברה גלובלית גדולה". הספר הכתיר את סיטיגרופ כמודל ל"מינוף עלויות פרודוקטיביות של מערכות עסקיות באתרים גאוגרפים שונים". כחלק מהמחקר של פרייזר עבור הספר, היא נסעה לסין, הונג קונג, אינדונזיה, סינגפור והודו כדי לראיין לקוחות של מקינזי על האתגרים הגלובליים שלהם. לאחר ששמעו את פרייזר מרצה אודות הספר, מנהל סיטיגרופ מייקל קליין הקדיש מספר שנים כדי לעודד אותה לעבור לסיטיגרופ, מה שעשתה בסופו של דבר ב-2004.

== סיטיגרופ ==

ביולי 2004, סיטיגרופ שכרה את פרייזר שתעמוד בראש צוות אסטרטגיית לקוחות בחטיבת ההשקעות והבנקאות הגלובלית של סיטיגרופ. באוקטובר 2007, פרייזר קודמה לתפקיד ראש תחום אסטרטגיה, מיזוגים ורכישות עולמיים, תפקיד בו כיהנה עד מאי 2009.<ref name="alum"></ref> כהונתה כמנהלת גלובלית החלה במקביל למשבר הפיננסי של 2007–2009. פרייזר הייתה חלק מצוות ההנהלה ש"הופקד על ארגון מחדש של הקבוצה, הובלת מאמצי ההנדסה שלה, ביצוע השקעות וגיוס הון חדש".

ביוני 2009 היא קודמה לתפקיד למנכ"לית של Citi Private Bank. בעת קידומה היה הבנק בגירעון שנתי של כ-250 מיליון דולר; מצב זה נמשך במהלך כהונתה בת ארבע השנים. בין השינויים שיישמה היו, הורדה ביחס שבין מספר הבנקאים הפרטיים ללקוחות, כשהיעד היה של בנקאי אחד לכל 30 לקוחות, הסרת עמלות ונוסחאות מכירה לבנקאים.

במאי 2013 היא התבקשה להחליף את המנכ"ל הפורש של הבנק למשכנתאות CitiMortgage. אף על פי שידעה שהמהלך מהווה סיכון לקריירה שלה, היא נענתה לאתגר. הניהול שלה בחטיבת המשכנתאות של סיטיגרופ החל במקביל לירידה בביקוש למימון מחדש למחזור של משכנתאות ברחבי השוק, דבר שאילץ את הבנק למקד מחדש את מאמציו במכירת משכנתאות למגורים לרוכשי דירות. במסגרת צעדי יעול סיטיגרופ סגרה מספר משרדי משכנתאות בפריסה ארצית ופיטרה 1,000 עובדים, בספטמבר 2013 בלבד.<ref></ref>

פחות משנה לאחר מכן, במרץ 2014, קודמה פרייזר לתפקיד מנכ"ל בנקאות צרכנות ומסחר בארצות הברית, במקומה של ססיליה סטיוארט, שהודיעה על פרישתה.<ref></ref> באפריל 2015, היא מונתה לתפקיד מנכ"לית של סיטיגרופ אמריקה הלטינית,<ref></ref> פעילות הכוללת אחריות על 24 מדינות. קידום זה הגיע בעקבות ארגון מחדש של מנהלי סיטיגרופ, שנבע בעקבות פרישתו של מנואל מדינה-מורה, מנכ"ל בנק הצרכנים העולמי של סיטיגרופ.<ref name="nyt"></ref><ref name="taps"></ref> מאחר שמטה סיטיגרופ אמריקה הלטינית היה ממוקם במיאמי,<ref name="nyt" /><ref name="taps" /> על פרייזר הוטל, "להנחיל תרבות ארגונית בדומה לתרבות הארגונית בארצות הברית בכל 24 מדינות אמריקה הלטינית בהן בנק סיטיגרופ פועל", מאז 2001. הבנק נקנס ב-2.2 מיליון דולר באשמת הונאה בשנת 2014.<ref name="taps" /> ראש Citibanamex, ארנסטו טורס קאנטו, שהמטה שלו במקסיקו סיטי, מקסיקו, מדווח ישירות לפרייזר.<ref name="nyt" /><ref name="taps" />

באוקטובר 2019 מונתה פרייזר לנשיאת סיטיגרופ ולראש בנקאות הצרכנים הגלובלית (GCB), והייתה אחראית על כל עסקי הצרכנות של סיטיגרופ, כולל בנקאות קמעונאית וניהול עושר, כרטיסי אשראי, משכנתאות ותפעול טכנולוגי ב-19 שווקים.<ref></ref>

=== קידום לתפקיד מנכ"ל הקבוצה ===
בספטמבר 2020 הודיעה סיטיגרופ על פרישתו של המנכ"ל מייקל קורבט, שיכנס לתוקף בפברואר 2021. פרייזר מונתה להחליף את קורבט, והפכה למנכ"לית הראשונה של בנק השקעות בוול סטריט<ref></ref><ref></ref> והמובילה את הבנק השלישי בגודלו בארצות הברית.<ref name="Benoit"></ref> פרייזר נקטה בגישה ייחודית לעבודה במהלך מגפת הקורונה בשונה ממנכ"לים עמיתים, תוך הקמת תוכניות קבועות המאפשרות לעובדים לעבוד מהבית בחלק מהימים בשבוע ומעניקה לעובדים גמישות מרבית בלוחות הזמנים שלהם בשונה מחברות אחרות בוול סטריט.<ref name="bloomberg_profile_1021"></ref>

== חברות בארגונים אחרים ==
במקביל לתפקידיה בסיטיגרופ, פרייזר הייתה סגנית יו"ר השותפות למען העיר ניו יורק וחברה במועצת היועצים של בית הספר לעסקים של הרווארד, במועצת הייעוץ העולמית של סטנפורד, במועדון הכלכלי של ניו יורק והמועצה ליחסי חוץ.<ref name=":0"></ref> פרייזר הובילה את צוות Citi Operations מאז 2021.<ref></ref><ref></ref><ref></ref> היא הייתה גם חברה במועצת המנהלים של קרן Touch מ-2006 עד 2015.<ref name="linked"></ref>

== הוקרה ==
בשנת 2015, פרייזר דורגה במקום ה-41 ברשימת 51 הנשים החזקות ביותר בעסקים על פי כתב העת Fortune,<ref name="fortune15"></ref> בשנת 2014, היא דורגה במקום ה־48.<ref name="fortune14"></ref> אמריקן בנקר כינה אותה "האישה מספר 1" ב-2014<ref name="ab2014"></ref> והן ב-2015.<ref name="ab2015"></ref>

פרייזר נבחרה לרשימת פורבס-50 ב-2021; הרשימה מורכבת מיזמים, מנהיגים, מדענים ויוצרים בגיל שמעל גיל 50.<ref></ref>

== חיים אישיים ==
פרייזר נשואה ואם לשני בנים.<ref name="watch"></ref><ref name="citigroup"></ref> בעלה אלברטו פידרה,<ref></ref> בנקאי לשעבר ויליד קובה.<ref name="asia"></ref> ב-2008, הוא עזב את עבודתו כמנהל בנק באירופה במהלך המשבר הפיננסי כדי לטפל בילדיהם הקטנים.<ref></ref>

באפריל 2021, במהלך הריאיון הראשון שלה בטלוויזיה כמנכ"לית Citigroup (ב-CNBC), חשפה פרייזר שלמרות המבטא הבריטי שלה, היא אמריקאית גאה ב-20 השנים האחרונות.<ref></ref>

ב-26 במאי 2021, במהלך עדות בקונגרס בפני ועדת הבנקאות, השיכון והעניינים האורבניים של הסנאט של ארצות הברית, ציינה פרייזר בדברי הפתיחה שלה כמנכ"לית סיטיגרופ, שהיא הגיעה לראשונה לארצות הברית ב-1987 וקבלה את אזרחות ארצות הברית רק בשנת 2001.<ref></ref><ref></ref><ref></ref>

==קישורים חיצוניים==

* 
* 
* 
* [https://www.weforum.org/agenda/authors/jane-fraser/ אודות ג'יין פרייזר] 
* 

==הערות שוליים==

קטגוריה:סיטיגרופ
קטגוריה:בנקאיות אמריקאיות
קטגוריה:נשות עסקים אמריקאיות
קטגוריה:מנכ"ליות אמריקאיות
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:בוגרות בית הספר לעסקים של הרווארד
קטגוריה:בוגרי בית הספר לעסקים של הרווארד
קטגוריה:מנהלות אמריקאיות
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
קטגוריה:בריטיות שנולדו ב-1967
קטגוריה:בריטים שנולדו ב-1967